Saupstadringen

Saupstadringen (2a–87) er en ringvei på Saupstad sør for Trondheim sentrum. Veien starter i Kongsvegen i nordvest, og ender i samme vei mot sørvest etter å ha gått i hesteskobue rundt Saupstad. Veien fungerer som gjennomfarts- og adkomstvei for flere boligområder i området Saupstad og Kolstad, hvor disse har egne tilstøtende gateadresser som tar utgangspunkt i Saupstadringen. 

Veien ble bygget på slutten av 1960-tallet i forbindelse med utbyggingen av drabantbyen på Kolstad og Saupstad. Den fikk sitt navn i 1969 og bestod opprinnelig av flere tilknyttede veier med samme gatenavn, hvorav enkelte av disse fikk egne gatenavn på 2010-tallet. 

Saupstadringen ble en sentral veg gjennom innføringen og utbyggingen av Metrobuss i Trondheim, hvor Saupstadringen med rute M2 og enkelte lokalbussruter har busstopp både ved Saupstadsenteret holdeplass, Casper Lundes veg holdeplass og Midteggen holdeplass.

Bygninger og annet i Saupstadringen 
 14: Kolstad barnehage
 16: Kolstad skole
 19d: Ringvegen borettslag
 37c: Ringen barnehage
 87: Huseby barneskole og Huseby ungdomsskole, gamle Saupstad skole

Tilstøtende veger 
 Kongsvegen, nord
 Reier Søbstads veg
 Blisterhaugvegen
 Casper Lundes veg
 Kolstadtunet
 Torplassen
 Saupstadbrinken
 Midteggen
 Sørflata
 Søbstadvegen
 Saupstadbergan
 Kongsvegen, sør

Referanser

Litteratur 

Veier i Trondheim
Saupstad
Kolstad (Trondheim)